Ігар Васільевіч Карпенка

Ігар Васільевіч Карпе́нка (нар. , г. Новакузнецк, Кемераўская вобласць, РСФСР, СССР) — беларускі палітык і педагог, дэпутат Палаты прадстаўнікоў Нацыянальнага сходу Рэспублікі Беларусь III і IV скліканняў. Міністр адукацыі Рэспублікі Беларусь (2016—2021), старшыня Цэнтральнай камісіі па выбарах і правядзенні рэспубліканскіх рэферэндумаў Беларусі (з 13 снежня 2021 года).

 Біяграфія 
Скончыў Мінскі дзяржаўны педагагічны інстытут імя А. М. Горкага, настаўнік гісторыі, грамадазнаўства і англійскай мовы.

Працоўную дзейнасць пачаў старшым піянерважатым у Азінскай сярэдняй школе Полацкага раёна Віцебскай вобласці. Служыў у шэрагах Узброеных Сіл СССР. Член КПСС з 1984 года. Працаваў сакратаром камітэта камсамола, начальнікам аддзела, упраўлення выхаваўчай працы, прарэктарам па выхаваўчай і сацыяльнай працы Беларускага дзяржаўнага педагагічнага ўніверсітэта імя Максіма Танка.

Удзельнічаў у адраджэнні Камуністычнай партыі Беларусі, быў другім сакратаром ЦК КПБ і першым сакратаром Мінскага гарадскога камітэта КПБ.

У 2004—2008 гадах дэпутат Палаты прадстаўнікоў Нацыянальнага сходу Рэспублікі Беларусь III склікання. Член Пастаяннай камісіі Палаты прадстаўнікоў Нацыянальнага сходу Рэспублікі Беларусь па ахове здароўя, фізічнай культуры, справах сям’і і моладзі.

У 2008—2012 гадах дэпутат Палаты прадстаўнікоў Нацыянальнага сходу Рэспублікі Беларусь IV склікання. Член Пастаяннай камісіі Палаты прадстаўнікоў Нацыянальнага сходу Рэспублікі Беларусь па міжнародных справах і сувязях з СНД.

У ліпені 2011 года прызначаны на пасаду намесніка старшыні Мінскага гарадскога выканаўчага камітэта. Ігар Карпенка выказваўся супраць беларускай лацінкі і прапаноўваў пераводзіць назвы станцый метро на рускую мову.

У кастрычніку 2012 года абраны першым сакратаром Цэнтральнага камітэта Камуністычнай партыі Беларусі Карпенко Игорь Васильевич. СКП-КПСС .

15 снежня 2016 года прызначаны на пасаду Міністра адукацыі Рэспублікі Беларусь. Пры ім пачалася актыўная работа па ўраўнаванні ўсіх школ і вучняў. Вынікам стала адмена экзаменаў пры паступленні ў гімназіі.

11 лютага 2019 года вучань 10-га класа СШ № 2 у Стоўбцах напаў з нажом на настаўніцу і школьнікаў. У выніку загінулі педагог і старшакласнік, а двое вучняў былі параненыя. Распараджэннем Прэзідэнта Беларусі Аляксандра Лукашэнкі міністру адукацыі Беларусі Ігару Карпенку аб’яўлена вымова за «непрыняцце належных мер па забеспячэнні бяспечных умоў знаходжання дзяцей ва ўстановах агульнай сярэдняй адукацыі».

У сярэдзіне верасня 2019 года адбыўся рэзанансны выпадак, калі настаўніца пачатковых класаў школы № 15 Гомеля пагражала стукнуць школьніка партай і абражала яго. Інцыдэнт з вучнем 4-га класа на ўроку знялі на тэлефон аднакласнікі, а бацькі выклалі ролік у інтэрнэт. Настаўніцу вышэйшай катэгорыі з вялікім педагагічным стажам звольніліbelta.by. Але ў выніку настаўніцу аднавілі на працы па прамым указанні Аляксандра Лукашэнкі, а міністр адукацыі Ігар Карпенка быў папярэджаны аб няпоўнай службовай адпаведнасці.

13 снежня 2021 года быў прызначаны кіраўніком Цэнтральнай выбарчай камісіі.

У сакавіку 2022 года Карпенка быў уключаны ў санкцыйны спіс Канады. З чэрвеня 2022 года знаходзіцца пад персанальнымі санкцыямі ЕС як кіраўнік ЦВК РБ; пасля да гэтых санкцый далучылася і Швейцарыя. Раней Карпенка ў 2011—2016 гадах ужо знаходзіўся ў чорным спісе ЕС як старшыня Мінскай гарадской выбарчай камісіі.

У сакавіку 2023 года Карпенку і іншых сябраў беларускага ЦВК унеслі ў санкцыйны спіс ЗША.

27 студзеня 2025 года быў унесены ў санкцыйны спіс Вялікабрытаніі.

 Узнагароды 
 ордэн Пашаны,
 юбілейны медаль «60 гадоў Перамогі ў Вялікай Айчыннай вайне 1941—1945 гг.»,
 медаль «За працоўныя заслугі»Дасье на сайце Палаты прадстаўнікоў Нацыянальнага сходу Рэспублікі Беларусь  ,
 падзячны ліст Прэзідэнта Рэспублікі Беларусь,
 ганаровыя граматы Міністэрства адукацыі і навукі Рэспублікі Беларусь,
 ганаровая грамата Міністэрства культуры Рэспублікі Беларусь,
 ганаровая грамата Дзяржаўнага камітэта па справах моладзі Рэспублікі Беларусь,
 ганаровая грамата Мінскага гарадскога выканаўчага камітэта,
 ганаровая грамата Нацыянальнага сходу Рэспублікі Беларусь,
 значок «Выдатнік адукацыі Рэспублікі Беларусь».

 Сям’я 
Жанаты, мае сына Аляксея.

 Спасылкі 
 Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Міністры адукацыі Рэспублікі Беларусь
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Члены КПСС
Катэгорыя:Члены Камуністычнай партыі Беларусі
Катэгорыя:Выкладчыкі БДПУ імя Максіма Танка
Катэгорыя:Намеснікі старшыні Мінскага гарадскога выканаўчага камітэта
Катэгорыя:Педагогі Беларусі
Катэгорыя:Члены Цэнтральнай выбарчай камісіі Рэспублікі Беларусь
Катэгорыя:Беларускія асобы ў Чорным спісе ЕС
Катэгорыя:Беларускія асобы ў спісе спецыяльна прызначаных грамадзян і заблакіраваных асоб ЗША